《九月二十二日同巡按高侍御登六榕寺塔》
明代·湛若水

秋高气初清，云净天宇澄。迢遥上危塔，凭虚步青冥。

仰近北辰次，下看南极星。达观众妙理，俯察群动情。

斯人苦长勤，日夕竞营营。惟彼江流水，朝宗去不停。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。